laion/Wikipedia-Exotic huggingface dataset:
עולם אחר

עולם אחר (באנגלית: A Different World) היא קומדיית מצבים אמריקאית ששודרה ברשת NBC בין השנים 1987–1993, ספין אוף של הסיטקום משפחת קוסבי. הסדרה מתרחשת בקולג' הפיקטיבי הילמן, קולג' שבו רוב התלמידים אפרו-אמריקאים. ליסה בונה - דניס הקסטבל (עונה 1) - דמות מהסיטקום משפחת קוסבי. קאדים הארדיסון - דוויין וויין (עונות 1-6) ג'סמין גאי - וויטלי גילברט (עונות 1-6) דון לואיס - ג'ליסה וינסון טיילור (עונות 1-5) מריסה טומיי - מאגי לוטן (עונה 1) העונה ראשונה עוסקת בעיקר בדניס הקסטבל, בחייה החברתיים והאקדמיים, הצלחותיה וכשלונותיה בלימודים ובחברה. בקיץ 1988, לאחר העונה הראשונה, הודיעה השחקנית הראשית בסדרה, ליסה בונה, שהיא ובעלה לני קרביץ מצפים לתינוק. יוצרי הסדרה הרגישו כי הצופים לא יקבלו את דמותה של דניס בהריון כיוון שדניס נחשבה לסוג של "ילדה טובה". בעקבות כך, בתוך הסדרה, מחליטה דמותה של דניס לעזוב את הילמן. לאחר עזיבתה של דניס עוסקת הסדרה בשאר הדמויות הראשיות בסדרה חבריה וחברותיה של דניס ובפרט דוויין, וויטלי, ג'ליסה מאגי ואחרים. "עולם אחר" שודרה מיד לאחר הסדרה משפחת קוסבי, בימי חמישי, מה שהעלה את הרייטינג של הסדרה.[דרוש מקור] "עולם אחר", במסד הנתונים הקולנועיים IMDb (באנגלית) "עולם אחר", באתר Rotten Tomatoes (באנגלית) "עולם אחר", באתר Metacritic (באנגלית) "עולם אחר", במסד הנתונים הקולנועיים KinoPoisk (ברוסית) הסדרה
סמל סימן מסחרי

סמל סימן מסחרי (באנגלית Trademark symbol ⟨™⟩) הוא סימן כתב המסמן סימן מסחרי לא רשום, בניגוד לסמל סימן מסחרי רשום (®). הסימן המופיע לאחר שמו של מותג, מסומן באותיות הלטיניות T ו-M - ראשי תיבות למילים האנגליות TradeMark - ונכתב בכתב עילי (™). להקלדת הסימן במחשב Alt+0153. מדיה וקבצים בנושא סמל סימן מסחרי בוויקישיתוף ערך זה הוא קצרמר בנושא חוק ומשפט ובנושא כלכלה. אתם מוזמנים לתרום לוויקיפדיה ולהרחיב אותו.
קבוצת מנורה

קבוצת "מנורה" הייתה המסגרת הארגונית הראשונה של תנועת בית"ר בארץ ישראל, אליה הצטרפו ראשוני העולים מבית"ר לטביה. העולים הראשונים מבני תנועת בית"ר שהגיעו אל ארץ ישראל הגיעו כבודדים. הגרעין הראשון (שכונה גם "העלייה הראשונה") היה של שלושה חברים: גרשון שץ, צבי בן-יעקב ודוד (דולקה) ראפאפורט שהגיעו לארץ בסוף שנת 1925. בהמשך הצטרפו אל הקבוצה גם צבי אביעזר, דוב הרלב והלל צור. באותה תקופה שרר בארץ משבר כלכלי חמור, שהוחרף בשל התחרות הקשה מצד הפועלים הערבים. על מנת לשפר את סיכויי מציאת העבודה של העולים, הוקמה מסגרת ארגונית שקיבלה את השם קבוצת מנורה. הקבוצה קראה לעצמה קבוצת מנורה משום שהשם הראשון בו בחרו, קבוצת טרומפלדור היה כבר תפוס על ידי קבוצה קטנה של בני החלוץ פולין שפעלה באזור פתח תקווה. הקבוצה של החלוץ התמזגה בסופו של דבר לתוך קבוצת מנורה, אך השם הפנימי הישן נשתמר. קבוצת מנורה החלה את פעילותה בחודש יולי 1926 באזור פתח תקווה בהנהגתו של גרשון שץ. הקבוצה קיבלה שטח ואוהלים מן המרכז החקלאי. הקבוצה סרבה לקבל תמיכה כלכלית מהמוסדות בארץ או מהבית, ובחרה במשטר צנע קשוח, כאשר רק עובד שיצא ליום עבודה קיבל תוספת מזון. כדי להרגיע את משפחותיהם שנשארו בחו"ל, הצטלמו אנשי הקבוצה עם פרות ממשק בפתח תקווה, ואת התמונות שלחו הביתה כאילו הכל בסדר, והם חיים במשק מסודר. ביוני 1927 עברה אל בנימינה לעבודה בייבוש ביצות כבארה מאחר שרוב העובדים סירבו להגיע לאזור בשל מחלת המלריה. באותה תקופה קיבלה הקבוצה את הכינוי "קבוצת הבוידעם" כיוון שגרו בעליית גג של רפת בבנימינה, שחציה היה מלא בחציר וחציה פונה למגורים. מאחר שלא היו בקבוצה בחורות, לא היה מי שיבשל להם, והם נאלצו לאכול במסעדת הפועלים המקומית. לבסוף הצטרפה אליהם בחורה מנוער בית אלפא, והיא יסדה את המטבח העצמאי. כשהגיעו בחורות בית"ריות נוספות, שכרה הקבוצה צריף והחלה חיי קבוצה סדירים. בהמשך לקחה קבוצת מנורה חלק בהקמת המושב רמת טיומקין שלימים התמזג לתוך העיר נתניה. ח' בן ירוחם, ספר בית"ר, הוצאת מכון ז'בוטינסקי בישראל, כרך א', תשכ"ט; כרך ב', תשל"ג; חלק שני, תשל"ו. רמת טיומקין - סיפורו של מושב שנעלם, באתר אירוס עדותו של הלל צור, 11 באוגוסט 1958
ראטה

האם התכוונתם ל... אברהם חיים ראטה – האדמו"ר הראשון של חסידות שומרי אמונים אהרן ראטה – אדמו"ר חסידי בירושלים יחזקאל ראטה – רב ופוסק מניו יורק משה אריה ראטה – רב בהונגריה משולם ראטה – חבר מועצת הרבנות הראשית מענדל ראטה – זמר ומשפיע חסידי ראטה - זן של תפוח אדמה מוארך וצהבהב ריטה
קצב קוד

בתורת הקודים, הקצב של קוד תיקון שגיאות הוא כמות המידע הערכי מתוך כלל המידע המקודד. קצב הקוד מסומן לרוב בתור השבר R = k / n {\displaystyle R=k/n} כאשר k {\displaystyle k} הוא אורך מילת המקור ו- n {\displaystyle n} הוא אורך המילה המקודדת (מילת הקוד). למשל, בקוד (קונבולוציה) בעל קצב חצי, R = 1 / 2 {\displaystyle R=1/2} , כל ביט מקודד על ידי הפיכתו לשני ביטים, ועל כן כמות המידע ה"יעיל" הוא מחצית מהתשדורת. בשנת 1948 הראה קלוד שנון כי עבור ערוץ תקשורת עם קיבול ערוץ C {\displaystyle C} , לכל קצב R {\displaystyle R} הקטן מקיבול הקוד - קיים קוד תיקון שגיאות בקצב R {\displaystyle R} אשר מאפשר העברת המידע באופן בו ההסתברות לשגיאה היא זניחה (משפט הקידוד של שנון). ערך זה הוא קצרמר בנושא מדעי המחשב ובנושא מתמטיקה. אתם מוזמנים לתרום לוויקיפדיה ולהרחיב אותו.
הגה מצויה

הָגָה מצויה (שם מדעי: Alhagi maurorum) היא עשב רב-שנתי קוצני מסוג הגה, בתת-משפחת הפרפרניים. העשב מגיע לגובה של 50–80 סנטימטר, מתייבש בסוף הקיץ ומתחדש באביב. לגבעול ענפים רבים וקוצניים. העלים פשוטים ותמימים, הפרחים בודדים וצבעם ארגמני והפרי דמוי מפרקת. טיפוס התפוצה של ההגה הוא מזרח ים-תיכוני והיא גדלה בישראל במלחות, באדמות כבדות ובצידי דרכים. ההגה המצויה היא עשב שוטה, הצומח גם בשטחים מעובדים; קשה להיפטר ממנה מכיוון שגם אם משמידים את הנוף, השורשים מצמיחים נוף חדש בקיץ הבא. שמה בערבית הוא 'חאג' ושמה הלטיני הגיע משם זה. כמו כן, בהמות אינן יכולות לאכול את ההגה המצויה בשל קוצניותה ורק גמלים אוכלים אותה. לכן היא נקראת בערבית: "שַׁ֫אוּכּ אל-גַ֫'מַל" – קוץ הגמל. בימי הביניים השתמשו רופאים ערבים בתמצית העלים לריפוי מחלות עיניים, כאבי ראש, שיעול, כאבי בטן ועוד. נוזל סוכרי המופרש מהצמח שימש כסם משלשל ומכייח. ברפואה העממית בימינו משמשות טיפות השרף הנוזלי המופרשות מהצמח כסם משלשל. יהודי פרס נוהגים להכין מהפרש המתוק משקה לטיפול בהצטננות, חום גבוה, עצירות וכאבי בטן. מקובל שצמח זה מוזכר בספר ישעיהו כנעצוץ: בדברי פורענות על ממלכת ישראל ועל הארמים: ”וְהָיָה בַּיּוֹם הַהוּא יִשְׁרֹק ה' לַזְּבוּב אֲשֶׁר בִּקְצֵה יְאֹרֵי מִצְרָיִם וְלַדְּבוֹרָה אֲשֶׁר בְּאֶרֶץ אַשּׁוּר. וּבָאוּ וְנָחוּ כֻלָּם בְּנַחֲלֵי הַבַּתּוֹת וּבִנְקִיקֵי הַסְּלָעִים וּבְכֹל הַנַּעֲצוּצִים וּבְכֹל הַנַּהֲלֹלִים”. בנבואת נחמה: ”תַּחַת הַנַּעֲצוּץ יַעֲלֶה בְרוֹשׁ וְתַחַת הַסִּרְפַּד יַעֲלֶה הֲדַס וְהָיָה לה' לְשֵׁם לְאוֹת עוֹלָם לֹא יִכָּרֵת”. הצמח נזכר בתלמוד הבבלי בשמו הארמי הִגֵא או היגֵי: ”לאו אמר רב ששת: האי מאן דתלש כשותא (זה מי שתולש כשות) מהיזמי והיגי מיחייב (מחויב) משום עוקר דבר מגידולו”. ”ורב חסדא כד הוה מסגי (כאשר היה הולך) ביני היזמי והִגֵא מדלי להו למאנייה. אמר: זה מעלה ארוכה וזה אינו מעלה ארוכה”. זרעי ההגה המצויה זהר עמר, "הגים וחגים", סיני, קטז (תשנ"ה), עמ' רפד-רפח. מדיה וקבצים בנושא הגה מצויה בוויקישיתוף הגה מצויה, באתר ITIS (באנגלית) הגה מצויה, באתר NCBI (באנגלית) הגה מצויה, באתר האנציקלופדיה של החיים (באנגלית) הגה מצויה, באתר צמח השדה הגה מצויה, באתר צמחיית ישראל וסביבתה הגה מצויה, באתר Tropicos (באנגלית) הגה מצויה, באתר GBIF (באנגלית) הגה מצויה, באתר The Plant List (באנגלית) הגה מצויה, באתר IPNI (באנגלית) צמח זה מכונה בפרסית תרנג'בין (ראו גם: http://www.herbology.org.il/?CategoryID=243&ArticleID=140) אפרים לב וזהר עמר, סממני המרפא המסורתיים בארץ ישראל, ירושלים, תשס"ב, עמ' 100. ספר ישעיהו, פרק ז', פסוקים י"ח–י"ט ספר ישעיהו, פרק נ"ה, פסוק י"ג תלמוד בבלי, מסכת שבת, דף ק"ז, עמוד ב' תלמוד בבלי, מסכת בבא קמא, דף צ"א, עמוד ב'
מאיר רונן

מאיר "מייק" רונן (1926 – 30 באוגוסט 2009) היה עיתונאי, מאייר, קריקטוריסט ומבקר אמנות ישראלי. רונן נולד במלבורן, אוסטרליה כמאיר אייזקמן (Myer Isaacman /Meir Eiseckmann), לאב יליד ירושלים שהיגר מארץ ישראל ולאם ילידת ליברפול, ולמד אמנות ואדריכלות בקולג' הטכני המלכותי במלבורן. הוא התגייס לצבא האוסטרלי ושרת כמדריך חי"ר. לאחר מלחמת העולם השנייה הוצב ביפן הכבושה כעיתונאי צבאי, שם למד את השפה היפנית ורכש טכניקות אמנותיות יפניות ובכללן ציורי מאנגה וקליגרפיה. בשהותו בטוקיו סיקר את הדיונים בבית הדין הצבאי הבינלאומי למזרח הרחוק וצייר את דיוקניהם של פושעי המלחמה היפנים. לאחר שחרורו החל לפרסם קריקטורות בעיתון ה"סנדיי טלגרף" של סידני. רונן עלה לישראל בשנת 1949 והצטרף לסגל העיתון בשפה האנגלית פלסטיין פוסט, שזמן קצר לאחר מכן שינה את שמו ל"ג'רוזלם פוסט" על פי הצעתו של רונן. תפקידו הראשון היה רישום מפות, אך במהרה התגלה השילוב של כישרון גרפי ושנינות, ורונן החל לפרסם קריקטורות פוליטיות עוקצניות, שבתחילה התקבלו בהסתייגות מצד העורך טד לוריא. בשנים 1956–1958 שימש שליח עלייה בדרום אפריקה וברודזיה. ב-1959 ביקשו העורך המייסד גרשון אגרון להקים ולערוך את מהדורת השבועון הבינלאומי של העיתון. הוא אייר ספרים, ביניהם כמה מספרי הסאטיריקן אפרים קישון, וערך ספרי צילומים. הוא זכה להכרה גם בארצות הברית, וכתביו ואיוריו התפרסמו גם בכתבי עת אמריקאיים מובילים בתחום האמנות. רונן המשיך לעבוד בג'רוזלם פוסט לאורך כל חייו, גם לאחר יציאתו לגמלאות, והיה לאחד האישים המזוהים ביותר עם העיתון. לאורך השנים פרסם אלפי מאמרי ביקורת בנושאים מגוונים, מסקירה של ספרי אמנות, ביקורת על מוזיאונים ותערוכות, ועד היסטוריה וענייני השעה. משך שנים ארוכות שימש כעורך האמנות של העיתון, ופרסם קריקטורות בעיתונו וכן בידיעות אחרונות בחתימתו "מייק". שנינותו שבאה לידי ביטוי בכתיבתו ובאיוריו הצמיחה לו קהל קוראים נאמן, בצד מבקרים ויריבים. על קהילת האמנים לא תמיד היה אהוד, בשל גישתו כי על ביקורת אמנות "לעסוק באמנות ולא באמנים", ואף שהקפיד כעורך אמנותי לאזכר כל תערוכה שמתקיימת בישראל, גרס שאין אזכורה של תערוכה מחייב בהכרח סקירתה. גישתו כלפי הנושאים שסיקר נודעה כמעמיקה וביקורתית ללא פשרות, והוא התנגד בחריפות לכל שימוש בעיתונאות ובביקורת אמנות לקידום אמנים. עם זאת, ליוויו הצמוד את מוזיאון ישראל מיום היווסדו והסקירה המתמשכת של מוצגיו ותערוכותיו הוכרו בידי המוזיאון כגורם משמעותי במוניטין הבינלאומיים שזכה להם המוזיאון, והקנו לרונן אות "עמית המוזיאון" בשנת 2003. בתו של רונן, מיכל, נשואה לאדריכל הישראלי-בינלאומי משה ספדיה. רונן נפטר ממחלה באוגוסט 2009 בירושלים, בגיל 83. ב-2014 העבירו ילדיו את עיזבונו האמנותי למוזיאון הישראלי לקריקטורה וקומיקס שבחולון. הספד: האמן הוותיק שהעניק ל"פוסט" את שמו, ג'רוזלם פוסט (באנגלית) "מייק" רונן: אמן ברוך-כישרונות, גיל גולדפיין, המוזיאון הישראלי לקריקטורה ולקומיקס מפות שנת שלש למדינת ישראל שבשוליהן איוריו וחתימתו, מאוספי הספרייה הלאומית, אוסף המפות ע"ש ערן לאור מאיר רונן, דף שער בספרייה הלאומית [https://trove.nla.gov.au/newspaper/article/1105153 תצלום בו הוא מופיע בעת לימודיו, בהכנות לתערוכת אמנות. מתוך עיתון שיצא לאור במלבורן The Argus Page 9 Schools' Art Show Preparations], באתר הספרייה הלאומית של אוסטרליה, ‏4 באפריל 1945 מפות סרוקות עם איורים פרי עטו וחתימתו Myer Isaacman בהוצאת יוסף שפירא, 1950-1951, באתר אוסף המפות ע"ש ערן לאור, הספרייה הלאומית
צסק"א מוסקבה (כדורעף)

מועדון הכדורעף צסק"א מוסקבה (רוסית волейбольный клуб ЦСКА) הוא מועדון כדורעף רוסי. המועדון הוקם לראשונה ב־1947 ופורק ב־2010. בשיאו היה אחד ממועדוני הכדורעף הגדולים באירופה. הקבוצה זכתה 13 פעם בגביע אירופה לקבוצות ו-3 פעמים בסופרקאפ האירופי. ב-2021 הוקם מחדש והוא מתמודד בליגת המשנה הרוסית בכדורעף. במשך כל שנות קיומה, צסק"א היוותה את בסיס השחקנים עבור נבחרת ברית המועצות. צסק"א הייתה קבוצת הכדורעף הטובה ביותר בברית המועצות. בתקופה הפוסט-סובייטית המועדון לא נחל הצלחה כמעט והאליפות האחרונה שלו הייתה ב-1996. בשנת 2000 הקבוצה נשרה לליגת המשנה ולאורך העשור הראשון למאה ה-21 דשדשה הקבוצות בין הליגה השנייה לשלישית. בעונת 2009 מנהלי הקבוצה הודיעו על פשיטת רגל והמועדון לא השתתף באליפות 2010 וחדל מלהתקיים. בשנת 2021, המועדון הוקם מחדש ביוזמת איש העסקים רומן גוסב. המועדון ממוקם בעיר ראמנסקויה שבמחוז מוסקבה. במרבית שנותיה צסק"א אירחה בהיכל הספורט האוניברסלי של צסק"א, מוסקבה המכיל 5,000. מאז הקמתה מחדש באוקטובר 2021, צסק"א מארחת את משחקיה במתחם הספורט מדינה אתלטיק שבעיר ראמנסקויה, בפרברי מוסקבה. האליפות הסובייטית / הליגה הרוסית זכייה (36) (שיא) 1949, 1950, 1952, 1953, 1954, 1955, 1958, 1960, 1960, 1961, 1962, 1965, 1966, 1970, 1971, 1972, 1973, 1974, 1974, 1976, 1977, 1978, 1979, 1989, 1981, 1982, 1983, 1985, 1986, 1987, 1988, 1989, 1990, 1991, 1994, 1995, 1996 הגביע הסובייטי / הגביע הרוסי זכייה (6): 1953, 1980, 1982, 1984, 1985, 1994 גביע אירופה לאלופות בכדורעף זכייה (13) (שיא): 1960, 1962, 1973, 1974, 1975, 1977, 1982, 1983, 1986, 1987, 1988, 1989, 1991 סופרקאפ אירופי זכייה (3): 1987, 1988, 1991 אתר האינטרנט הרשמי של צסק"א מוסקבה מועדון הכדורעף צסק"א באתר אגודת צסק"א צסק"א מוסקבה, ברשת החברתית אינסטגרם Волейбольный ЦСКА прекратил существование Бизнесмен из Подмосковья возродил волейбольный ЦСКА. Содержит команду на свои деньги и через три года видит её в суперлиге
ג'וש דוהאמל

ג'ושוע דייוויד "ג'וש" דוהאמל (באנגלית: Joshua David "Josh" Duhamel; נולד ב-14 בנובמבר 1972) הוא שחקן, במאי ותסריטאי ודוגמן עבר אמריקאי. דוהאמל נולד במינוט, דקוטה הצפונית שבארצות הברית, בנם של בוני בקמאייר קמפר, מורה לחינוך גופני בגמלאות ואשת עסקים מקומית, ולארי דייוויד, איש פרסום מכירות. הוריו התגרשו בילדותו. גדל עם אימו ושלוש אחיותיו. דוהאמל למד באוניברסיטת המדינה מינוט ושיחק כקוורטרבק בקבוצת הפוטבול של האוניברסיטה. הוא תכנן ללמוד בבית ספר לרפואת שיניים, אך נשר כנקודה חצי מקבלת התואר הראשון. בהמשך סיים את נקודות הזכות שלו, והוא קיבל את התואר בשנת 2005. בשנת 1997 זכה דוהאמל בתואר "הדוגמן של השנה" מטעם חברת IMTA. הופעתו הראשונה הייתה בקליפ לשיר "I Will Go With You" של הזמרת דונה סאמר בשנת 1998, ושנה לאחר מכן הופיע בקליפ של כריסטינה אגילרה לשיר "Genie in a bottle". בשנת 1999 זכה בתפקידו של ליאו באופרת הסבון של רשת ABC "כל ילדיי" שעל תפקידו זכה בפרס אמי לשעות היום לשחקן משנה בדרמה (2002), ומועמד לעוד 3 פרסי אמי. בשנת 2000 דגמן בעירום מלא לפרויקט של גרג גורמן בשם "As I See It". בשנת 2003 קיבל דוהאמל תפקיד ראשי בסדרת הדרמה של רשת NBC "לאס וגאס". הסדרה בוטלה בשנת 2008 לאחר חמש עונות. בקולנוע השתתף בסרט "לזכות בדייט עם טד המילטון". ב-2006 שיחק במותחן בשם "תיירים". בשנת 2007 ליהק אותו סטיבן ספילברג לשחק בשובר הקופות "הרובוטריקים" את תפקידו של קפטן ויליאם לנוקס. דוהאמל חזר לשחק בתפקיד זה גם בסרט השני בסדרה שהופץ ביוני 2009 וגם בסרט השלישי שיצא בשנת 2011. דוהאמל שיחק בסרט "חיים כמו שמכירים" בשנת 2010. בשנת 2017 דיבב דוהאמל דמות במשחק הווידאו Call of Duty: World War 2. בשנת 2018 שיחק בתפקיד ראשי, בסדרה של נטפליקס "לא פוענחו" בתור בלש האחרי על כוח משימה מיוחד, אשר חוקר את רצח ביגי סמולס ואת רצח טופאק שאקור. בשנת 2019 ביים וכתב את סרטו הראשון "משחקי באדי", גם כיכב לצד אוליביה מאן וניל מקדונו. בשנת 2021, שיחק דוהאמל בסדרה "מורשת יופיטר". בשנת 2022, הוא גילם את ג'ואל שוורץ במיני סדרה "הכל אודות פאם" וכיכב בתפקיד הראשי בקומדיית הפעולה "חתונה אש!" לצידה של ג'ניפר לופז, שגם הפיקה ביחד עם ראיין ריינולדס. דוהאמל החליף את ארמי האמר, שפרש מההפקה על רקע שערוריית המין שעמד במרכזה באותם ימים. הסרט צולם ברפובליקה הדומיניקנית. בהמשך של שנה זו, שיחק דוהאמל בדרמת הפשע הביוגרפית "העוקץ הג'נטלמני" לצד מל גיבסון, שם גילם את שודד הבנקים גילברט גלוואן ג'וניור. בספטמבר 2004, החל דוהאמל לצאת עם הזמרת פרגי לאחר שהכירו כאשר פרגי הופיעה עם הבלאק אייד פיז באחד הפרקים בסדרה של דוהאמל "לאס וגאס". הזוג התחתן בטקס רומי-קתולי ב-10 בינואר 2009 בכנסייה במליבו, קליפורניה. השניים גרו בקליפורניה בבית שרכשו יחדיו. לזוג יש ילד אחד (נולד ב-29 באוגוסט 2013). בספטמבר 2017 הם נפרדו ובנובמבר 2019 התגרשו. בשנת 2019, החל לצאת עם הדוגמנית אודרה מארי. בינואר 2022 התארסו ובספטמבר 2022 נישאו. בשנת 2005, הפך דוהאמל לשותף עסקי במסעדה "10 North Main" בעיר הולדתו, מינוט בדקוטה הצפונית. ג'וש דוהאמל, ברשת החברתית פייסבוק ג'וש דוהאמל, ברשת החברתית אקס (טוויטר) ג'וש דוהאמל, ברשת החברתית אינסטגרם ג'וש דוהאמל, במסד הנתונים הקולנועיים IMDb (באנגלית) ג'וש דוהאמל, באתר "אידיבי", מאגר הידע העברי לקולנוע ישראלי ועולמי ג'וש דוהאמל, באתר AllMovie (באנגלית) ג'וש דוהאמל, באתר Rotten Tomatoes (באנגלית) ג'וש דוהאמל, באתר Box Office Mojo (באנגלית) ג'וש דוהאמל, במסד הנתונים הקולנועיים KinoPoisk (ברוסית) ג'וש דוהאמל, באתר MusicBrainz (באנגלית)
יו טרנצ'רד

מרשל חיל האוויר המלכותי יו מונטגיו טרנצ'רד, הויקונט הראשון טרנצ'רד (באנגלית: Hugh Trenchard, 1st Viscount Trenchard; ‏3 בפברואר 1873 – 10 בפברואר 1956),‏ GCB‏ OM‏ GCVO‏ DSO, היה קצין בריטי שהיה מהתורמים העיקריים בהקמת חיל האוויר המלכותי. הוא תואר כ"אבי חיל האוויר המלכותי". יו טרנצ'רד נולד למשפחה בעלת מורשת צבאית, אם כי צנועה, מצד שני הוריו. בעת היותו ילד עקרה משפחתו לבית אחוזה, ולפיכך, ילדותו עברה עליו בחיק הטבע. לצורך לימודיו, הזמינו הוריו מורה פרטי, אשר לא הצליח ביותר בחינוכו, והשכלתו נשארה לקויה-משהו, יחסית למעמד אליו הגיע, גם בהמשך. במהלך השנים המעצבות של חייו, נאבק טרנצ'רד אקדמית, נכשל בבחינות רבות, והצליח להשיג רק את הרמה המינימלית על מנת להתקבל לשירות בצבא הבריטי. כקצין חיל רגלים צעיר טרנצ'רד שירת בהודו, ובפרוץ מלחמת הבורים השנייה הוא התנדב לשירות בדרום אפריקה. במהלך המלחמה בבורים נפצע טרנצ'רד אנושות, איבד ריאה, שותק חלקית וחזר לבריטניה. בעצת רופאיו נסע טרנצ'רד לשווייץ כדי להחלים ומתוך שעמום עסק בבובסלי. לאחר התרסקות קשה, מצא טרנצ'רד כי השיתוק שלו נעלם וכי הוא יכול ללכת ללא עזרה. בעקבות התאוששות נוספת, חזר טרנצ'רד לשירות פעיל בדרום אפריקה. לאחר תום מלחמת הבורים, שירת טרנצ'רד בניגריה שם הוא היה מעורב במאמצים להביא את פנים הארץ תחת שלטון בריטי ולדכא את האלימות הבין-שבטית. בזמן שהותו במערב אפריקה, פיקד טרנצ'רד על הרגימנט הדרום ניגרי במשך מספר שנים. בשנת 1912, למד טרנצ'רד לטוס ולאחר מכן מונה כסגן מפקד בית הספר המרכזי לטיסה של גיס התעופה המלכותי (RFC). הוא שירת בתפקידים בכירים בגיס במלחמת העולם הראשונה, בפרט כמפקד הגיס בצרפת בשנים 1915 - 1917. בשנת 1918, הוא שימש לזמן קצר כראש המטה של חיל האוויר (מפקד חיל האוויר המלכותי), הראשון ששירת בתפקיד זה, לפני שלקח את הפיקוד על חיל האוויר העצמאי בצרפת. לקראת סוף המלחמה, נותר ללא תפקיד. בינואר 1919 טרנצ'רד, אשר לא נשא תפקיד כלשהו בחיל האוויר באותה העת, נשלח לדכא מרידה של חיילים בסאות'המפטון. החיילים, אשר קיבלו ידיעה מוטעית כי עומדים לשחררם, קיבלו פקודה להפליג לצרפת. טרנצ'רד הצליח לדכא את המרידה בלא נפגעים ובלא אלימות. ב-1919, לבקשתו של וינסטון צ'רצ'יל, חזר טרנצ'רד לשרת כראש המטה האווירי ובילה את העשור הבא של חייו בהבטחת עתידו של חיל האוויר המלכותי. בשנות השלושים של המאה העשרים היה טרנצ'רד מפכ"ל משטרת המטרופולין של לונדון. בשנות חייו האחרונות הוא היה אחד ממגניו של חיל האוויר המלכותי, והוא מוכר כיום כאחד התומכים הראשונים בהפצצות האסטרטגיות. מדיה וקבצים בנושא יו טרנצ'רד בוויקישיתוף יו טרנצ'רד, באתר אנציקלופדיה בריטניקה (באנגלית) יו טרנצ'רד, באתר "Find a Grave" (באנגלית)
מוטיה בואנה

מוטיה בואנה (באנגלית: Mutya Buena נולדה ב-21 במאי 1985) היא זמרת-יוצרת בריטית, שזכתה לפרסום במהלך חברותה בלהקת הבנות "Sugababes". ההרכב המקורי של הלהקה כלל את בואנה, שיבון דונהי וקישה ביוקנן. ביוקנן ובואנה הכירו עוד מבית הספר ופגשו את דונהי באולפן הקלטות ב-1998. הלהקה הפכה ללהקת בנות המצליחה ביותר מבריטניה אחרי הספייס גירלז. הלהקה זכתה לארבעה אלבומי פלטינה ושישה סינגלים במקום הראשון. במהלך קידום אלבומם הרביעי הופצה הודעה לתקשורת ב-21 בדצמבר 2005 שבואנה עזבה את הלהקה מפני שבואנה והחבר שלה ג'יי הודיעו שבואנה בהריון, ובכוונתה לגדל את הילדה. לאחר פרישה מהלהקה החלה בואנה לעבוד עם מספר מפיקים ואמנים בהם ג'ורג' מייקל ואיימי ויינהאוס על מנת להפיק את אלבום הבכורה שלה בקריירת סולו. בואנה החלה לעבוד על אלבומה בתחילת 2006 והסינגל הראשון שהופץ היה בלדה עם ג'ורג' מייקל בשם "This Is Not Real Love" שנמכר החל ב-6 בנובמבר 2006. הסינגל הופיע גם באלבומו של מייקל ונכנס למקום ה-15 במצעדים. בעקבות ההצלחה השתתפה בואנה במסע ההופעות של מייקל. אלבומה של בואנה הופץ ב-4 ביוני 2007 ונקרא "Real Girl". הסינגל הראשון ממנו היה על שמו של האלבום, "Real Girl" ונמכר החל ב-28 במאי 2007. הסינגל הגיע למקום השני במצעדים והעניק למוטיה מועמדות לפרסי ה-BRIT בקטגוריית הסינגל הטוב ביותר. בנוסף השיר הופיע בפסקול של הסרט "סקס והעיר הגדולה". ב-2007 ביצעה מוטיה גרסת כיסוי לשיר "Fast Car" של הזמרת טרייסי צ'פמן. הסינגל השני מהאלבום היה "(Song 4 Mutya (Out of Control", שיצא ב-23 ביולי 2007. הסינגל הרביעי מהאלבום נקרא "Just a Little Bit", הופץ ב-22 באוקטובר 2007 ולא זכה להצלחה רבה. לאחר מכן שיתפה בואנה פעולה עם הזמרת איימי ויינהאוס בשיר "B Boy Baby" שהופץ ב-31 בדצמבר 2007 ולא הגיע לראשי המצעדים. לאחר הפסקה שבה עבדה על חומרים לאלבום חדש הוציאה בואנה בינואר 2009 סינגל יחד עם הזמר אשלי וולטרס בשם "With You". בתחילת 2009 השתתפה בואנה בעונה השישית של גרסת המפורסמים בתוכנית האח הגדול בבריטניה. היא הודחה ב-16 בינואר 2009. במהלך העבודה על האלבום הגיעה בואנה לישראל והקליטה את השירים שלה בשיתוף עם המפיק רועי סלע. במקביל, יצאו שני דואטים של בואנה יחד עם אומנים אחרים. הדואט הראשון הוא "Fallin'" והשני יצא בסוף 2009 ונקרא "Give Back". באוקטובר 2011 דווח כי ההרכב המקורי של השוגאבייבז יתאחדו מחדש, שם הלהקה החדשה הוא Mutya Keisha Siobhan או בקיצור MKS. בינואר 2012 הודיעו חברות הלהקה דרך הטוויטר כי הן עובדות על חומרים חדשים יחד עם אומנים כמו פרופסור גרין ואמילי סאנדיי. באפריל 2012 הוכרז שהלהקה חתמה על חוזה הקלטות בשווי של מיליון ליש"ט עם חברת פולידור רקורדס. בואנה נולדה בלונדון. היא ממוצא פיליפיני ואירי. ב-23 במרץ 2005 ילדה את תהילה מאיה בואנה, ילדתה הראשונה מבן זוגה ג'יי. השניים נפרדו לחצי שנה וחזרו זה לזה בתחילת 2010. יש לה שתי אחיות וחמישה אחים. הייתה לה עוד אחות אשר נפטרה בשנת 2002. בואנה תבעה את זכויותיה על השם של הלהקה יחד עם בוצ'נן ודונהי מכיוון שאף אחת מחברות הלהקה המקוריות לא נשארה אך במרץ 2010 הודיעה התקשורת כי בואנה הפסידה. 2007: "Real Girl" מדיה וקבצים בנושא מוטיה בואנה בוויקישיתוף אתר האינטרנט הרשמי של מוטיה בואנה מוטיה בואנה, ברשת החברתית אינסטגרם מוטיה בואנה, במסד הנתונים הקולנועיים IMDb (באנגלית) מוטיה בואנה, באתר AllMusic (באנגלית) מוטיה בואנה, באתר MusicBrainz (באנגלית) מוטיה בואנה, באתר Yandex.Music (ברוסית) מוטיה בואנה, באתר Discogs (באנגלית) מוטיה בואנה, באתר Songkick (באנגלית) מוטיה בואנה, באתר SecondHandSongs מוטיה בואנה, באתר בילבורד (באנגלית)
פלרם

פלרם תעשיות בע"מ היא חברה בינלאומית לייצור לוחות תרמופלסטיים, לתעשייה ובנייה. מטה החברה שוכן בקיבוץ רמת יוחנן ולה נציגויות ומפעלים באירופה, אמריקה, אפריקה, אוסטרליה ואסיה. פלרם היא אחת משלוש היצרניות הגדולות בעולם של לוחות פוליקרבונט גלי, כאשר חלקה במכירות מוצרים אלו בעולם מוערך בכ-8% עד 10%. בשוק הישראלי היא מחזיקה בכ-80% מהמכירות בתחום הפוליקרבונט וה-PVC. הכנסות החברה ב-2020 הסתכמו במעל ל-1.73 מיליארד ש"ח והיא הציגה רווח נקי של מעל 250 מיליון ש"ח. בחברה מועסקים כ-1600 עובדים, כמחצית מהם בישראל. פלרם היא אחת היצרניות הגדולות בתעשיית הפלסטיק בישראל. פלרם הוקמה כמפעל קטן לייצור לוחות תרמופלסטיים מפי.וי.סי (P.V.C) עוד בשנת 1963. את הידע רכשו 5 חברי קיבוץ רמת יוחנן שנסעו לאוסטריה בה למדו את תהליך הייצור, בקרת האיכות והאריזה. חומר תרמופלסטי הוא חומר בעל תכונות פלסטיות, כלומר זה חומר המתרכך בעת שמחממים אותו ומתקשה כאשר הוא מתקרר. תכונה זו מאפשרת לעצב אותו מחדש מספר רב של פעמים. בשנת 1985 הוקמה חברת בת לפלרם ושמה פלטוב (PALTOUGH) אשר עוסקת בייצור מוצרים הדומים לאלה שמייצרת פלרם פי.וי.סי, פרט לכך שמוצריה עשויים מחומר גלם בעל תכונות אחרות בשם פוליקרבונט. ב-1993 הונפקה פלרם בבורסה, אחרי שהוסדר מנגנון העברת כספים מפלרם לקיבוץ כך שמחזיקי המניות שאינם שייכים לקיבוץ רמת יוחנן לא ייפגעו. התשלומים שנקבע שהקיבוץ זכאי להם היו דמי חכירת הקרקע, תגמולים עבור ידע שהקיבוץ תרם ותשלום בעד שירותים שהקיבוץ מעניק למפעל כולל שירותי עבודה. במשך השנים הרחיבה פלרם את עסקיה גם אל מחוץ לישראל ובנתה אתרי ייצור ולוגיסטיקה באנגליה - פוליקרב (POLYCARB) ודי.פי.אל (D.P.L), באמריקה את פלרם 2000, כמו גם שני אתרי ייצור שכבר נמכרו מאז - פלרם פי.פי.איי (P.P.I) ומפעל בגרמניה. בנוסף למפעלים קיימים בחו"ל מחסנים קדמיים רבים שהמרכזיים ביניהם נמצאים באוסטרליה, גרמניה, הודו, ודרא"פ. בשנת 2003 הוקמה החברה "סוליר" שפלרם הייתה שותפה בה ומטרתה הייתה לייצר חממות ביתיות. ב-2004 התפרקה סוליר ובמקומה צמחה קאנופיה (פלרם אפליקציות עד 2021), שהפכה למשווק החממות הביתיות הגדול בישראל. עם השנים הרחיבה פלרם אפליקציות את קו מוצריה אל כיוונים אחרים, כמו מחסנים קלים, ופרגולות מסוגים שונים. כיום החברה שוכנת באזור התעשייה תרדיון. חברת בת חשובה נוספת היא פלרם פור-יו (4U), שנקנתה בשלמותה בשתי פעימות ב-2019-2020 (שמה בעבר היה לינרולייט). החברה מתמחה בייצור מתקנים אוטומטיים למכירת סיגריות (בעיקר למדינות מזרח אירופה), ובמקביל מפתחת מתקני תצוגה לעסקים שונים ופתרונות יצירתיים לחיות מחמד. חברת פלרם מייצרת סוגי לוחות רבים ושונים המשמשים ליישומים שונים כמו למשל - קירויים בקנה מידה גדול כמו מבני תעשייה וחקלאות. לוחות בסיס בתעשיית הדפוס, חיפוי קירות היגייני, פרגולות, זיגוג ועוד. בין מוצריה הפופולריים - לוחות המופיעים בשמות המסחריים סנגלייז, איזיגלייז, סנטף BH, פלסן, פלאופק, פלייט ועוד. אתר האינטרנט הרשמי של פלרם דירוג 100 החברות הגדולות בתעשייה לפי מחזור מכירות, אתר Dun's 100. תאריך כניסה: 23 באוגוסט 2010. פלרם (1990) תעשיות בע"מ, באתר הבורסה לניירות ערך בתל אביב פלרם (1990) תעשיות בע"מ, באתר "מאיה" איגוד יצרני לוחות פוליקרבונט באירופה פלרם תעשיות בע"מ: נתונים כספיים באתר מאי"ה.